PATVIRTINTA

Klaipėdos Baltijos gimnazijos direktoriaus

2025 m. rugpjūčio 27 d. įsakymu Nr. V-165

**KLAIPĖDOS BALTIJOS GIMNAZIJOS MOKINIŲ**

**UNIVERSITETINĖS INŽINERINĖS, BENDROSIOS UGDYMO KLASĖS KEITIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos Baltijos gimnazijos mokinių universitetinės inžinerinės (toliau – inžinerinė), bendrosios ugdymo (toliau – bendroji) klasės keitimo tvarkos aprašas (toliau – Aprašas) parengtas vadovaujantis Klaipėdos Baltijos gimnazijos (toliau – gimnazija) nuostatų, patvirtintų Klaipėdos miesto savivaldybės tarybos 2021 m. lapkričio 25 d. sprendimu Nr. T2-272, 25.12. punktu.
2. Aprašas reglamentuoja mokinių klasių keitimo tvarką keičiant inžinerinę klasę į bendrąją, bendrosios į inžinerinę, tarp paralelinių inžinerinių ir tarp paralelinių bendrųjų.
3. Klasės keitimas galimas tik esant laisvų vietų inžinerinėje ar bendrojoje klasėje pusmečio pabaigoje arba iki rugsėjo 1 d. bei išskirtinais atvejais, pvz. rekomendavus gimnazijos Vaiko gerovės komisijai.
4. Direktoriaus pavaduotojas ugdymui, esant laisvų vietų klasėse, iki pusmečio pabaigos, informuoja mokinius apie klasės keitimo galimybę ir kriterijus keičiant bendrąją klasę į inžinerinę.

**II SKYRIUS**

**UNIVERSITETINĖS INŽINERINĖS / BENDROSIOS UGDYMO KLASĖS**

**KEITIMO TVARKA**

1. Mokinys, pageidaujantis keisti klasę, turi pateikti motyvuotą prašymą gimnazijos direktoriui.
2. Mokinys (iki 18 m.) turi pateikti ir tėvų (globėjų, rūpintojų) pritarimą dėl klasės keitimo.
3. Kriterijai, pagal kuriuos sudaroma mokinių, pageidaujančių keisti bendrąją klasę į inžinerinę, eilė:
   1. matematinio ir gamtamokslinio ugdymo dalykų įvertinimų vidurkis ne mažesnis nei 7 balai;
   2. mokinio pamokų lankomumas (pagal lankomumo tvarką);
   3. motyvacinis laiškas.
4. Už mokinių, pageidaujančių keisti bendrąją klasę į inžinerinę, eilės sudarymą atsakingas direktoriaus pavaduotojas ugdymui, kuruojantis inžinerines klases.
5. Mokinys, pakeitęs klasę iš bendrosios į inžinerinę, toliau mokosi pagal STEAM (inžinerinio ugdymo) programą.
6. Gimnazijos mokytojai, gimnazijos direktoriaus pavaduotojui ugdymui, atsižvelgdami į mokinio mokymosi pažangą, gali teikti siūlymą mokiniui keisti klasę iš bendrosios į inžinerinę arba iš inžinerinės į bendrąją.
7. Vaiko gerovės komisija, svarstydama mokinių elgesio ar mokymosi problemas, gali teikti rekomendaciją mokiniui keisti klasę.
8. Sprendimą dėl klasės keitimo priima gimnazijos direktorius.

**III SKYRIUS**

**BAIGIAMOSIOS NUOSTATOS**

1. Su Aprašu mokytojai ir mokiniai supažindinami elektroniniu paštu.
2. Aprašo vykdymą koordinuoja direktorius ir direktoriaus pavaduotojas ugdymui.
3. Aprašas skelbiamas gimnazijos interneto svetainėje www.baltijosgimnazija.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Metodinės tarybos 2025 m. rugpjūčio 27 d. protokoliniu nutarimu Nr. 3.